Båtene var raske for sin tid med sine 18 knop. Fram til 1902 hadde alle torpedobåter av 2. klasse en dampmaskin på 640 indikerte hestekrefter, mens de fra 1902 ble levert med forskjellige dampmaskiner. «Hauk» og «Falk» fikk maskiner på 750 hk, mens «Ørn» og «Ravn» hadde henholdsvis 1 024 og 1 048 hk – som igjen økte toppfarten. For Ørn og Ravns vedkommende lå denne på 23 knop, mot «Od»s 18 i 1882. «Kjell», den siste torpedobåten av 2. klasse som ble bygget, fikk en maskin på hele 1 864 hk, og en toppfart på 25,8 knop.